open-index/open-wikipedia-markdown huggingface dataset:
Hapis

**Hapis** (**Hapi**, **Hap**) (graik. *Apis*, *Apidos*) egiptiečių mitologijoje – iš dangiškojo vandenyno ištekančio Nilo dievas. Egiptiečių kalba reiškia „tekantis“. Hapis buvo seniausias Nilo upės pavadinimas. Jis buvo garbintas kaip drėgmės ir gyvybės teikėjas, kadangi tai priklausė nuo Nilo.

Ikonografijoje Chapas vaizduotas kaip apkūnus vyras su dideliu pilvu ir moters krūtimis – gerovės ir gausumo simboliais. Ant jo galvos – papiruso tiara, o rankose – indas su vandeniu. Hapio gyvūnas – varlė.

Šio Memfio dievo dangiškosios ugnies įsikūnijimu laikomas Šventasis Ptah jautis. Jis turi būti juodos spalvos su baltu trikampiu kaktoje, pusmėnuliu ant dešiniojo šono, paukščio plėšrūno figūra ant nugaros ir skarabėjo atvaizdu ant liežuvio.

## Kultas
Egiptiečiai ypatingai gerbė Hapį, laikė jį „Dievų tėvu“ ir visa ko kūrėju, identifikuotu kaip Nunas. Sudėjus Ozyrio ir Hapio vardus, išeina *Osorapis* arba *Serapis* – Ptolemajų laikais Aleksandrijoje garbintas dievas.

Nors nėra žinoma nė viena jam skirta šventykla, Chapas garbintas visame Egipte, o jo kulto centras buvo Gebel Silsila, kadangi manoma, kad ten Nilas išteka iš požemio pasaulio duato, ir Asuanas. Kasmet prieš Nilo potvynio pradžią Chapo garbei buvo rengiama šventė. Jos metu į upę mesdavo akmens plokštes su dievui skirtų aukų sąrašu, taip pat skaitydavo dievui skirtus himnus ir mitus, siekdami užsitikrinti, kad potvynis prasidėtų laiku ir vanduo pasiektų reikiamą lygį. Chapas buvo laikomas vienu svarbiausiu senovės egiptiečių panteono dievų, prilyginamas Ra eneados dievams. Chapo kultas išliko populiarus ir graikų – romėnų laikais. Kultas išplito ir už Egipto ribų. Nubijoje (dabartinis Sudanas), Chapas vaizduotas negroidu.

**Hapis** helėnų tapatintas su Apiu.
Agutiniai

**Agutiniai** (*Dasyproctidae*) – graužikų (*Rodentia*) šeima, kuriai priklauso vidutinio dydžio, trumpa uodega, greitakojai gyvūnai, paplitę Pietų Amerikoje.

Šeimoje 2 gentys ir 13 rūšių:
* Tikrieji agučiai (*Dasyprocta*), 11 rūšių.
* Uodeguotieji agučiai (*Myoprocta*), 2 rūšys.

Kai kurie zoologai taip pat įskaičiuoja pakas (*Cuniculus*), tačiau paskutiniai genetiniai tyrimai parodė, kad pakos nėra giminingos agutiniams.

## Paplitimas ir buveinė
Šeima plačiai paplitusi Amerikos žemyno atogrąžų regionuose nuo pietų Meksikos iki pietų Brazilijos ir Mažųjų Antilų. Gyvena miškuose, dirbamos žemės plotuose ir proskynose

## Išvaizda
Svoris iki 4 kg. Kūnas lieknas ir grakštus. Galūnės pailgos ir plonos, užpakalinės ilgesnės už priekines. Kailis trumpas, šiurkštus, tankus ir pailgėja ant pakaušio. Galva didelė, ausys palyginti trumpos, apvalios ir atviros. Akys didelės. Pėdos tripirštės, priekinės letenos keturpirštės, su sumažintu nykščiu. Pirštai su stipriais nagais. Nagai ilgi, platūs ir aštrūs, panašūs į mažas kanopas. Uodega trumpa.

## Elgsena ir mityba
Greiti; gerai plauko, kai kurie nardo. Slepiasi pavieniui urveliuose. Daugiausia minta lapais, šaknimis ir vaisiais.

## Šaltiniai
Veterinariniai vaistai

**Veterinariniai vaistai** – medžiaga ar medžiagų derinys, kuris pateikiamas gyvūnų gydymui ar ligų profilaktikai.

Veterinariniu vaistu taip pat laikomos visos medžiagos ar jų deriniai, kurie gali būti naudojami gyvūnams, siekiant nustatyti diagnozę ar grąžinti, koreguoti ar modifikuoti gyvūnų fiziologines funkcijas.

## Nuorodos
* Veterinarija
Valstybinė vaistų kontrolės tarnyba

**Valstybinė vaistų kontrolės tarnyba** – lietuviška įstaiga, kontroliuojanti farmacinę veiklą. Vertina atitiktį gerai gamybos ir platinimo praktikoms.

## Teisės
Inspektoriai turi teisę:
# tikrinti ir vertinti farmacinės veiklos licencijas turinčius juridinius asmenis, taip pat kitus asmenis bei laboratorijas, kuriems vaistų ar tiriamųjų vaistų gamybos ar importo licencijos turėtojas patikėjo atlikti vaistų ar tiriamųjų vaistų tyrimus, nurodytus atitinkamai vaistinio preparato registravimo byloje ar informacijoje klinikiniams tyrimams atlikti;
# imti bandinius;
# tikrinti, ar imunologinių preparatų gamybos procesai tinkamai patikrinti bei patvirtinti ir ar užtikrintas gaminamų serijų vienodumas;
# tikrinti, ar kraujo preparatų gamybos bei gryninimo procesai tinkamai patikrinti ir patvirtinti, ar serijos vienodos ir ar užtikrinta, kiek leidžia technologijos lygis, kad nėra specifinių virusinių užkratų;
# tikrinti įmones, siekiančias įgyti licenciją farmacinei veiklai;
# tikrinti, ar kvalifikuotas asmuo ir farmacinės veiklos vadovas tinkamai atlieka pareigas, vertinti, ar jo kvalifikacija atitinka einamas pareigas;
# teikti išvadas dėl farmacinės veiklos licencijos išdavimo, jos galiojimo sustabdymo, panaikinimo, galiojimo sustabdymo panaikinimo, taip pat dėl kvalifikuoto asmens ar farmacinės veiklos vadovo tinkamumo. Šios išvados laikomos pagrindu licencijai išduoti, sustabdyti ar panaikinti jos galiojimą, panaikinti galiojimo sustabdymą, taip pat asmenį tvirtinti kvalifikuotu asmeniu ar farmacinės veiklos vadovu, stabdyti ar nutraukti jo veiklą;
# tikrinti, ar trečiųjų šalių gamintojų ar gamybą pagal sutartis (kontraktus) vykdančių gamintojų veikla atitinka gerą gamybos praktiką.

## Šaltiniai
Vaistas

**Vaistas**, **vaistinis [[preparatas]]** – vaistinė medžiaga arba jų derinys, paruošti žmonių gydymui ar ligų profilaktikai.

Vaistams taip pat priskiriamos vaistinės medžiagos arba jų deriniai, kurie gali būti vartojami ligų diagnostikai *[[in vivo]]* arba fiziologinėms funkcijoms grąžinti, koreguoti arba modifikuoti.

Pagal LR Farmacijos įstatymą  apibrėžiamas kaip: 

Vaistas (vaistinis preparatas) – vaistinė medžiaga arba jų derinys, pagaminti ir teikiami vartoti, kadangi atitinka bent vieną šių kriterijų: 1) pasižymi savybėmis, dėl kurių tinka žmogaus ligoms gydyti arba jų profilaktikai; 2) dėl farmakologinio, imuninio ar metabolinio poveikio gali būti vartojamas ar skiriamas atkurti, koreguoti ar modifikuoti žmogaus fiziologines funkcijas arba diagnozuoti žmogaus ligas. 

## Skirstymas

Vaistai skirstomi į etinius ir generinius. 

Etiniai arba originalūs (patentiniai) vaistai - pagal naujai sukurtą ir užpatentuotą formulę pagaminti vaistai. Tokiems vaistams sukurti yra skiriamos didelės investicijos, atliekami klinikiniai tyrimai, kurie paprastai trunka iki 15 metų. Etinės kompanijos turi išskirtines teises pardavinėti patentuotus vaistus rinkoje. Tokie vaistai neturi tiesioginių konkurentų patento galiojimo laikotarpiu.   

Generiniai vaistai - jau esančių vaistų kopijos, kurias galima parduoti su savo prekės ženklu. Generiniais vaistai tampa, pasibaigus etinio vaisto patentui. ES ir Lietuvoje patentas išduodamas 20-ai metų. Generinių vaistų atitikimas originaliam vaistui tikrinamas registracijos metu. Generinių vaistų pagrindinės veikliosios medžiagos turi būti tokios pačios, kaip originalaus vaisto, tačiau pagalbinės medžiagos gali skirtis.
Atskirai kategorijai priskiriami homeopatiniai vaistai. Nors jie registruojami kaip vaistiniai preparatai, tačiau juos registruojant nereikalaujama mokslinių įrodymų dėl jų efektyvumo. Lietuvoje parduodami vaistai turi būti registruojami vaistų registre, kurį galima rasti Valstybinės vaistų kontrolės tinklalapyje.

## Išnašos
Aštuondantiniai

**Aštuondantiniai** (*Octodontidae*) – graužikų (*Rodentia*) šeima, kurioje 8 gentys:

*Žiurkiniai aštuondančiai (*Aconaemys*), 3 rūšys.
*Aštuondančiai (*Octodon*), 4 rūšys: degu.
*Miegapeliniai aštuondančiai (*Octodontomys*), 1 rūšis.
*Aštuondantės žiurkės (*Octomys*), 1 rūšis.
**[[Pipanacoctomys]],* 1 rūšis.
**[[Salinoctomys]],* 1 rūšis.
*Akliniai aštuondančiai (*Spalacopus*), 1 rūšis.
**[[Tympanoctomys]],* 1 rūšis.

## Aprašymas
Aštuondančiai yra vidutinio dydžio graužikai, kurie užauga nuo 12 iki 20 cm. Turi ilgą, šilkinį kailį, kuris paprastai yra rusvos spalvos ir dažnai būna šviesesnis apatinėje kūno dalyje. Šeimos pavadinime minimas *aštuoni*, kadangi gyvūnų dantų modelis primena skaičių 8. Dauguma individų yra naktiniai ir socialūs. Žolėdžiai, minta šakniagumbiais, svogūnais ir kaktusais.

## Šaltiniai
Didžioji kapibara

**Didžioji kapibara** (*Hydrochoerus hydrochaeris*) – graužikų (*Rodentia*) būrio, jūrų kiaulyčių (*Caviidae*) šeimos rūšis.

Tai stambiausias dabartinis graužikas (*Rodentia*). Kūno ilgis 121-134 cm. Vidutiniškai sveria apie 48,9 kg (35-65,5 kg). Patelės yra šiek tiek sunkesnės už patinus. Didžiausias užfiksuotas patelės iš Brazilijos svoris buvo 91 kg, o patinas iš Urugvajaus svėrė 73,5 kg.

Gyvena Pietų Amerikos žemyno šlapynėse, paupiuose ir paežerėse.

## Šaltiniai
Akademija

**Akademija** () – aukščiausia mokslo, meno įstaiga, taip pat specialioji aukštoji mokykla ar mokslo, meno draugija.

## Žodžio kilmė

Akademijos pavadinimas kildinamas iš Atikos vietovės prie Atėnų, kur šventoje girioje buvo palaidotas graikų mitologijos didvyris Akademas ir toji giria pavadinta Akademija. Kai maždaug nuo 387 m. pr. m. e. Platonas ėmė dėstyti paskaitas šioje vietovėje (Platono akademija), tai jo įsteigta mokykla irgi pavadinta Akademija.

## Istorija
Akademijomis atgimimo epochoje Italijoje vadintos įvairių mokslų draugijos, daugiausiai susijusios su klasikinės literatūros tyrimais. XV a. antroje pusėje atsirado su muzika susijusių draugijų – akademijų. XVI–XVII amžiuje tokių akademijų buvo virš tūkstančio, jose buvo rengiami disputai, koncertai, konkursai, akademijos rūpinosi muzikos mokyklų bei operos teatrų steigimu.

Pirmosios mokslo akademijos pradėtos steigti Italijoje, iš jų garsiausia įsteigta 1603 m. Romoje. XVII a. įsteigtos Londono karališkoji draugija (1662 m.), Mokslų akademija Paryžiuje (1666 m.), Prūsijos mokslų akademija Berlyne (1700 m.).

Šiuo metu bent vieną valstybės remiamą mokslo akademiją ar draugiją turi beveik kiekviena Europos šalis.

## Lietuva

Lietuvoje pirmoji akademija – 1579 m. įsteigta Vilniaus akademija ir universitetas. XIX a. pirmoje pusėje uždarius Vilniaus universitetą, 1832 m. įkurta Vilniaus medicinos – chirurgijos akademija, o 1833 m. Vilniaus dvasinė akademija. XX a. pradžioje įsteigta Lietuvių katalikų mokslo akademija (1922 m.), Žemės ūkio akademija (1924 m.). Tarybinės okupacijos pradžioje įkurta Lietuvos TSR Mokslų akademija, kuri 1990 m. pervadinta į Lietuvos mokslų akademiją. 1990–1997 m. veikė Lietuvos policijos akademija (dabar Mykolo Riomerio universitetas).

Šiuo metu Lietuvoje veikia:
* Lietuvos veterinarijos akademija
* Vilniaus dailės akademija
* Lietuvos kūno kultūros akademija
* Lietuvos karo akademija
* Lietuvos muzikos ir teatro akademija
* Vilniaus verslo teisės akademija
Argumentas iš skurdumo

**Skurdumo argumentas** (, pavadinta pagal Lozorių) – manymas, jog teiginys, tikėtina, bus labiau teisingas, jei jo autorius yra neturtingas, ir daugiau abejotinas, jei autorius turtingas.

Turtingesni žmonės, „baltosios apykaklės“, geriau atlieka sudėtingas, daug analitinio proto reikalaujančias užduotis (). Tačiau neturtingieji labiau linkę pripažinti, jog pasaulis nestabilus ir kinta, ir geriau sugeba atsižvelgti į kitus kontekstus, ne vien į savąjį. Filosofai nuo seno siejo šiuos sugebėjimus su išmintimi. Turtingesni žmonės gali turėti daugiau su interesais susijusių apribojimų („“), trukdančių neutraliai mąstyti.

Tiesiog intelektas nemažina vidinių konfliktų tarp interesų ir objektyvios teisybės, tačiau išmintis gali tą padaryti. Ši išmintis labiau natūraliai įgaunama augant dirbančiose ir ne itin turtingose šeimose.

## Šaltiniai

## Taip pat skaitykite
* Apeliavimas į kilmę
* Argumentas prieš žmogų
Filmas

**Filmas** – garso ir vaizdo (audiovizualinis) kūrinys, kurį sudaro temos susieti vaizdai (vadinami kadrais), nuosekliai užfiksuoti filmo juostoje arba kitoje laikmenoje ir skirti atkurti techninės viešo rodymo įrangos priemonėmis.

Pagal trukmę filmai gali būti ilgametražiai ir trumpametražiai. Ilgametražio filmo trukmė – ne mažiau kaip 60 minučių, o trumpametražio – mažiau kaip 60 minučių. Viena iš filmų reklamavimo priemonių – filmo anonsas ().

Filmų kategorijos:
* veiksmo filmai
* fantastiniai filmai
* komedijos
* siaubo filmai
* dramos
* romantiniai filmai
* detektyviniai filmai
* nuotykių filmai
* animaciniai filmai
* dokumentiniai filmai
* mokslinės fantastikos filmai

## Šaltiniai
Pornografinis filmas

**Pornografinis filmas** – filmas, kuriame vienprasmiškai, atvirai ir detaliai rodomas lytinis aktas siekiant lytiškai sujaudinti žiūrovą ir tai yra pagrindinis filmo tikslas. Šis filmų žanras priskiriamas pornografijai.

Pornografinius filmus gaminti, platinti ir viešai rodyti bei užsienio pornografinius filmus platinti ir viešai rodyti draudžia Lietuvos Respublikos įstatymai.

## Šaltiniai
Kapela (žvaigždė)

**Kapela** (Tikutis, Alpha Aurigae, α Aur) – 6-a pagal ryškį naktinio dangaus žvaigždė, Vežėjo žvaigždyne.

### Daugianarė sistema
Kapela – spektroskopinė dviejų geltonų milžinių dvinarė sistema (Kapela AB), atstumas tarp komponenčių – apie 0,75-1 a.v., teleskopais neįmanoma išskirti. Apskriejimo periodas – 104 paros.

Aplink šią dviejų pagrindinių žvaigždžių sistemą 1 šm skrieja taip pat dvinarė raudonųjų nykštukių (suminis ryškis – apie 10m) sistema (Kapela HL), periodas – kelios dešimtys tūkstančių metų.

### Kiti pavadinimai
* Senovės graikams tai buvo ožka Amaltėja, Romoje *Capella* taip pat reiškė „avelę“ ar „ožiuką“
* Kitas lotyniškas pavadinimas – *Hircus* („Ožka“)
* Lietuviški žvaigždės pavadinimai – **Tikutis**, **Perkūno Ožka**.
* Indų mitologijoje ji simbolizavo Brahmos širdį. Pavadinimas – *Brahma Ridaya*.
* Akadai vadino *Dil – gan I-ku* („Šviesos pasiuntinys“), *Dil – gan Babill* („Babilono žvaigždė – globėja“).
* Inkai vadino *Colca*.
* Arabiškas vardas – *Alhajot* („Ožka“)
Kituose kataloguose – Flamsteed 13 Aurigae; HD 34029; HR 1708.

## Išnašos
Heliodoras

**Heliodoras** (Be3Al2Si6O18) – ciklosilikatų grupės mineralas, geltona berilo atmaina. Graikiškai reiškia „*saulės dovana*“.

### Savybės
Kietumas 7,5-8,0. Kristalo struktūra – heksagonalinė. Lūžio rodiklis – 1,57-1,60. Specifinis tankis – 2,68–2,80.

Spalvų skalė: geltona, geltonai - žalia, oranžinė, ruda, priklausomai nuo geležies priemaišų. Jei atspalvis auksinis, akmuo vadinamas **heliodoritu**. Pakaitinus iki 250-300 laipsnių, spalva blunka.

### Radimvietės
Randamas Madagaskare, Namibijoje (čia jis rastas pirmą kartą), Brazilijoje, JAV (Šiaurės Karolinoje ir Kalifornijoje), Rusijoje bei Centrinėje Azijoje.

Didžiausias šlifuotas brangakmenis (2054 ct) saugomas JAV, Vašingtone, Smitsono Institute.

### Nuorodos
* Juvelyriniai heliodoro dirbiniai
Mina (entomologija)

**Mina**, arba** hiponoma** – žaliajame augalo audinyje vabzdžio lervos išgraužta ertmė, kurią iš viršaus dengia epidermis ar bent kutikula. Dėl to susidaro įvairios formos persišviečiančios dėmės. Vabzdžiai, minuojantys lapus, vadinami **vabzdžiai minuotojai**.

Pagrindinės minų grupės yra šios:
* **Abipusės minos** – kai lapo minuotojas išgraužia visą minkštimą, bet neliečia apatinio ir viršutinio epidermio. Tokios minos yra persišviečiančios. Jos būdingos makštinėms kandims (*Coleophoridae*), mažiesiems žolinukams (*Elachistidae*) ir pjūkleliams (*Tenthredinidae*)
* **Viršutinės minos** – kai vikšrai išgraužia lapo statinę parenchimą, bet palieka viršutinėje lapo dalyje esantį epidermį, o apatinėje – puriąją parenchimą. Šios minos prieš šviesą nepersišviečia, bet lape matomos jų vietos. Tokias minas išgraužia daugelis  minuojančių dvisparnių.
* **Apatinės minos** – kai vikšrai išgraužia tik puriąją lapo parenchimą apatinėje jo dalyje. Tokias minas palieka daugelis keršųjų kandelių (*Gracillariidae*).
* **Epiderminės minos** – kai vikšrai išgraužia epidermį, minos nepersišviečia, bet žiūrint prieš šviesą matomos šviesios spalvos takai dėl užpildžiusio miną oro. Šitaip minuoja baltosios kandelės (*Phyllocnistidae*).

Vabzdžiai kiaušinėlius deda apatinėje lapo pusėje. Išsiritę vikšrai graužia lapo audinius aplink save, kiti tam tikra kryptimi ir padaro galerinę miną. Dėl to pagal formą gali būti įvairių tipų lapų minos:
* **Dėminės minos** – kai lapo audiniai išgraužiami beveik taisyklingos dėmės ar ovalo forma. Šias minas padaro makštikandės (*Coleophoridae*).
* **Gyvatiškos minos** – kai išgraužiama palaipsniui platėjanti ilga, vingiuota galerija (takas). Tokias minas padaro daugelis mažųjų gaubtagalvių (*Nepticulidae*), baltosios kandelės (*Phyllocnistidae*) ir kt.
* **Spiralinės** – gyvatiška mina, susisukusi į spiralę. Jas padaro mažieji gaubtagalviai (*Nepticulidae*) ir skeletuojančios kandelės (B*ucculatricidae*).
* **Žvaigždiškos** – žvaigždę primenančios minos su iš centro išeinančiomis atšakomis.
* **Išpūstos** – dėminė mina išsipūtusi nuo joje susikaupusių dujų. Tokias minas daro keršosios ir blizgančiosios kandelės.
* **Klostinės** – dėminė mina, sutraukta šilko siūlais, ir dėl to lapas susirakšlėja, o minos apatinėje pusėje susidaro nedidelės klostės.
* **Netaisyklingos** – neturinčios pastovios formos minos. Tokias minas daro mažieji žolinukai (*Elachistidae*).

Be to, dar yra stiebų ir vaisių minos, tačiau jos retesnės.
Apeliavimas į motyvus

**Apeliavimas į motyvus** – loginė argumentacijos klaida, daroma tuomet, kai apie teiginio teisingumą ar klaidingumą sprendžiama iš teiginio autoriaus motyvų. Ši klaida laikoma viena iš *[[Argumentas prieš žmogų|prieš žmogų]]* klaidos variacijų. Taip pat labai dažnai argumentuojama ne tikru motyvu, o tik motyvo *galimybe*.

## Pavyzdžiai

* Seimūnas A siūlo projektą X kadangi nori pasipelnyti. Todėl X yra blogas projektas. (*klaida: projektas X gali būti geras net ir tuo atveju, jei seimūnas A iš tiesų nori pasipelnyti ir projektą siūlo tik su tokiu tikslu*).
* Sveiką maistą labiausiai propaguoja jį gaminančios firmos su tikslu pasipelnyti.
* Lytinį švietimą labiausiai propaguoja kontracepciją gaminančios firmos.
* Ši aktorė vaidmenį gavo tik todėl, kad yra režisieriaus žmona.
* Politikas A siūlo tiesioginius merų rinkimus? Kurgi ne, matyt tikisi pats tokiu būdu ten patekti!

## Argumentacija

Gyvenime šis argumentas dažnai būna racionalus, kadangi suinteresuotas asmuo *klaidingą* teiginį gali bandyti pateikti, kaip *teisingą*. Praktikoje taip labai dažnai ir vyksta. Tačiau suinteresuotumas, net jei jis tikras, formaliosios logikos požiūriu nieko nesako apie teiginio teisingumą ar klaidingumą – asmuo lygiai taip pat gali būti suinteresuotas pateikti *teisingą* teiginį. Todėl apeliavimas į motyvus geriausiu atveju gali būti priežastis kritiškiau žiūrėti į teiginį ir jo įrodymus, bet jokiu būdu negali būti „įrodymas“ dėl teiginio klaidingumo.
Apeliavimas į motyvus dažniausiai naudojamas teiginių sukritikavimui. Apgynimui kartais naudojamas atvirkščias jo variantas, sakoma, kad teiginys A yra teisingas, kadangi jo autorius *nesuinteresuotas* A teisingumu. Tai yra tokia pati loginė klaida, net ir nesuinteresuoti asmenys gali suklysti.

## Taip pat skaitykite

* Argumentas prieš žmogų
Apeliavimas į tikimybę

**Apeliavimas į tikimybę** – loginė argumentacijos klaida, daroma teigiant, kad jei kažkas *gali* įvykti, tai *būtinai* įvyks (arba, kad tas pats, niekada neįvyks jei tikimybė maža). Tai yra argumentacijos klaida nepriklausomai nuo to, kokia aptariamo įvykio tikimybė.

Apeliavimas į tikimybę dažniausiai naudojamas kartu su kitomis argumentacijos klaidomis – slidžia nuokalne, netikrojo priežastingumo grupės klaidomis. Kai kas apeliavimo į tikimybę neišskiria, kaip atskiros klaidos.

Ši klaida labiau verta imti domėn jei tikimybė nėra labai jau maža ar didelė, taip pat jei nelabai tikėtinas įvykis, jei įvyktų, atsieitų brangiai. Saugumo technikoje, moksliniuose tyrimuose paprastai nustatoma formali tikimybės riba kuriai esant įvykis laikomas jau pakankamai tikėtinu ar negalimu.

## Pavyzdžiai
Spanair 5022 prieš lėktuvui kylant, vienas pilotas (pagal privalomą protokolą) antrojo paklausė ar priešsparniai ir užsparniai () yra tinkamoje padėtyje. „Priešsparniai ir užsparniai OK“ – atsakė antrasis pilotas, niekur nepasižiūrėdamas. Šiuo atveju argumentacija buvo „jie niekada nebūna netinkamoje padėtyje“ – klaidinga, bet galima išvada praktiškai visada teisinga nes priešsparnius ir užsparnius valdyti yra tų pačių pilotų darbas. To skrydžio metu jie visgi nebuvo deramai nustatyti. Lėktuvas sudužo, žuvo 154 žmonės.

## Šaltiniai
Arklio galvos ūkas

**Arklio galvos ūkas**, **IC434** (Barnard 33) – tamsusis ūkas Oriono žvaigždyne, netoli Oriono juostos, ζ Ori (Alnitako). Kartais priskiriamas prie tamsiųjų debesų, o ne prie ūkų dėl savo mažo dydžio, vadinant **Arklio galvos debesis**. Pirmąsyk pastebėtas ūkas buvo 1888 m. Atstumas – apie 1500 šm, didžiausias skersmuo 3 šm. Danguje jis užima 90,0' × 30,0' plotą.

Tokia ūko forma susidaro dėl to, kad žvaigždė &sigma Ori apšviečia toliau mūsų esančią tarpžvaigždinę medžiagą (rausvas emisinis ūkas NGC 2024), o arčiau mūsų yra tamsus dulkių ūkas. Veikiamas magnetinio lauko, ūkas plečiasi.

Koordinatės:
* Rektascensija (J2000.0): 5h41m00.00s
* Deklinacija (J2000.0): -02°27'00.0"

### Nuorodos
* Video (mpeg formatas)
Klaudijus

**Klaudijus** (*Tiberius Claudius Nero Germanicus* – *Tiberijus Klaudijus Neronas Germanikas* 10 m. pr. m. e. rugpjūčio 1 d. Lugdūne, dabar Lionas – 54 m. spalio 13 d.) – Romos imperatorius (nuo 41 m.), iš Julijų Klaudijų dinastijos.

## Valdymas

Imperatoriumi jį paskelbė kariai pretorionai. Klaudijus siaurino senato įtaką, plėtė imperijos biurokratinį aparatą, į tarnybas skyrė raitelius ir libertinus. Suteikinėjo Romos pilietybę provincialams, ypač galams. Vykdė dideles statybas (svarbiausioji – 72 km ilgio Klaudijaus vandentiekis). 43 m. užėmė didesnę dalį Britanijos, 44 ar 45 m. prijungė prie Romos Mauritaniją.

Mirė žmonos Agripinos, Nerono motinos, nunuodytas grybais.

## Nuorodos
* Apie Klaudijaus I gyvenimą
Neronas

**Neronas** (*Klaudijus Cezaris Augustas Germanikas*, ; tikrasis vardas *Lucijus Domicijus Ahenobarbas*; 37 m. gruodžio 15 d. – 68 m. liepos 9 d.) – Romos imperatorius (nuo 54 m.) iš Julijų Klaudijų dinastijos. Jį įsūnijo antros kartos dėdė Klaudijus ir padarė savo įpėdiniu. Kaip pirmtakas, Neronas tapo imperatoriumi su Pretorionų sutikimu po to, kai jo motina Agripina Jaunesnioji tikriausiai nužudė Klaudijų. Nerono motina dominavo jo valdymo pradžią, bet po 5 metų jis liepė ją nužudyti.

## Valdymas

Iš pradžių, veikiamas pretorijaus prefekto Būro ir filosofo Senekos, valdė remdamasis senatu. Paskui pradėjęs represijas ir ėmęsis konfiskavimų, sukėlė Senato diduomenės (65 m. prieš Neroną buvo surengtas nesėkmingas Pizono sąmokslas) ir kitų gyventojų nepasitenkinimą.

Nerono įsakymu buvo nužudyta jo motina, nusižudė Seneka, rašytojai Lukanas, Petronijus; 64 m. Romos gaisro kaltininkais paskelbė krikščionis ir pradėjo juos persekioti, 68 m. prieš Neroną sukilo provincijų vietininkai (Vindeksas, Galba). Neronas turėjo bėgti iš Romos ir pakeliui nusižudė. Su jo mirtimi baigėsi visa Julijų Klaudijų dinastija.

Žmonos:
* Klaudija Oktavija (nužudyta Nerono)
* Popėja Sabina (mirusi, spėjama, nuo Nerono spyrio šio įtūžio metu)
* Stacilija Mesalina

## Nuorodos
* Neronas
Apeliavimas į pasekmes

**Apeliavimas į pasekmes** () – loginė argumentacijos klaida. Ji daroma tada, kai apie teiginio teisingumą ar klaidingumą sprendžiama pagal tai, kokias pasekmes jis sukelia ar gali sukelti.

Sprendimo pasekmės svarbios rengiant planą kuriame siekiama tikslų, ir diskusijoje apie tokį planą šis argumentas tinkamas. Apeliavimas į pasekmes () priimtinas ir teisėje, jei teismo sprendimas sukeltų didelius neigiamus ar teigiamus padarinius. Tačiau argumentas netinka nustatyti objektyviai tiesai bei tikrosioms priežastims. Argumento nereikia painioti su lazdos argumentacija kuomet norimai teisybei paremti pasitelkiamos dirbtinės pasekmės (bausmės).

Ypač dažnai ši klaida provokuojama politiniuose bei religiniuose debatuose. Partijų rinkiminėse kampanijose dažni posakiai, jog jie vieninteliai čia jaučia bent kokią atsakomybę, o balsuodami už oponuojančius pražudysime tautą ir valstybę. Neretai taip teigia abi besivaržančios pusės.

Apeliavimui į pasekmes artima  klaida, nusakoma kaip *Jei P, tada Q. Ne, tik jau ne Q. Tada ir ne P*. Jos supratimas siekia net antikos laikus. Taip galima nepastebėti galimybės gauti P apsieinant be Q, jei visgi įmanoma.

Teiginio teisingumas loginiu požiūriu neturi jokio loginio ryšio su jo sukeltomis pasekmėmis.

## Pavyzdžiai
* π greičiausiai gali būti užrašytas trupmena, nes tai daug ką paaiškintų daug gražiau bei elegantiškiau.
* Prasidėjus COVID-19 pandemijai, Amerikoje kurį laiką buvo tvirtinama, jog apsauginės kaukės nepadeda. Taip buvo daroma apeliuojant į pasekmes (kaukių visų pirma turi pakakti medikams). Tai buvo sunkus sprendimas.
* Stalininės Sovietų Sąjungos laikais buvo persekiojama kibernetika bei genetika, apeliuojant, jog šių mokslų pripažinimas nepalankus materialistinei pasaulėžiūrai. Politiniai reikalavimai mokslui sukėlė šalies atsilikimą šiose srityse.

## Taip pat skaitykite

* Slidi nuokalnė
* Privedimas iki Hitlerio
* Apeliavimas į baimę

## Šaltiniai
Apeliavimas į jausmus

**Apeliavimas į jausmus** – argumentacijos klaidų grupė, kada argumentais bandoma sukelti tam tikrus jausmus, padėsiančius įtikinti oponentą ar klausytojus, ypač jei trūksta kitų argumentų. Tai labiau klaida jei bandomi sukelti jausmai anaiptol nepadeda suprasti situacijos: apie vaikus ar kokius pabėgelius galima pasakyti jog jie kenčia jei taip yra.

Vienoks ar kitoks apeliavimas į jausmus visada naudojamas religiniuose, politiniuose ar pseudomoksliniuose debatuose ir paskaitose, rinkimų kampanijose, reklamoje ir panašiose srityse.

## Apeliavimo į jausmus variantai
* Apeliavimas į baimę
* Apeliavimas į gailestį
* Šiaudinė baidyklė
* Argumentas iš pasekmių
* Apeliavimas į pyktį
* Tikėjimas iš troškimo
* Apeliavimas į mases

## Susijusios klaidos

Kai kurios kitos argumentacijos klaidos taip pat iš dalies paremtos emocijomis.

* Argumentas prieš žmogų

## Šaltiniai
Tiberijus

**Tiberijus Klaudijus Neronas** (; 42 m. pr. m. e. lapkričio 16 d. – 37 m. kovo 16 d.) – Romos imperatorius iš Julijų–Klaudijų dinastijos 14–37 m. Imperatoriaus Augusto posūnis.

## Valdymas

Pirmaisiais valdymo metais valdė sutardamas su Senatu, paskui, remdamasis pretorionais, vykdė autokratinę politiką. Imperatoriaus rūmuose didelę įtaką įgijo pretorijaus prefektai (3 dešimtmetyje – Sejanas, 4 dešimtmetyje – Makronas). Stengdamasis provincijose sutvarkyti mokesčių sistemą, už piktnaudžiavimus persekiojo vietininkus ir atpirkėjus; sumažino išlaidas visuomeninėms statyboms ir pramogoms, grūdų ir pinigų dalijimą plebėjams.

Tiberijus yra žinomas kaip vienas geriausių Romos karvedžių, pagarsėjęs savo kampanijomis Panonijoje, Germanijoje, Retijoje, Ilyrijoje. Tačiau taip pat jis pagarsėjo kaip žiaurus, piktas ir atsiskyrėlis imperatorius, niekada rimtai nenorėjęs valdžios. Ypač jo valdymo kokybė krito po sūnaus Druzo mirties 23 m. e. m. Tuomet Tiberijus beveik visiškai nusišalino nuo valstybės reikalų, realią valdžią palikdamas savo patarėjo ir pretorijų viršininko Sejano rankose, o po šio nužudymo už išdavystę – naujojo pretorijų viršininko Sutorijaus rankose.

Prislėgtas sūnaus mirties ir atsiskyręs, Tiberijus paskutiniaisiais savo gyvenimo metais tapo net paranojiškas. Jam mirus, valdžia atiteko Kaligulai ir Gemelui, tačiau Kaligula labai greitai Gemelą nužudė ir tapo vienvaldžiu imperatoriumi.

## Nuorodos
* Tiberijus
* Tacitas apie Tiberijų
Pavojingos medžiagos

**Pavojingos medžiagos** – medžiagos, galinčios pakenkti žmogui ir aplinkoje vykstantiems gamtos procesams.

## Rūšys
* nuodingosios medžiagos,
* ėdžiosios medžiagos,
* kenksmingosios medžiagos,
* degiosios medžiagos,
* sprogstamosios medžiagos,
* radioaktyviosios medžiagos,
* koroziją sukeliančios medžiagos.

## Nuorodos
* Aplinkos apsauga 
* Gamta
Korintas

**Korintas** – miestas Graikijoje, 78 km į vakarus nuo Atėnų, prie Korinto kanalo, kuris jungia Egėjo ir Jonijos jūras. Antrasis pagal dydį miestas Peloponeso pusiasalyje; Korintijos nomo sostinė. Miestas apsuptas kalnų.

Dabartinis Korintas buvo pastatytas 1818 m., kai žemės drebėjimas visiškai sunaikino senąjį, istorinį Korinto miestą. Naujasis Korintas buvo pastatytas už 3 km nuo senojo.

Miestas yra uostas, ir šalia jo eina Korinto kanalas, kertantis Korinto sąsmauką. Tai suteikia miestui didelių ekonominių galių. Centrinėje aikštėje atsiranda daug prabangių parduotuvių, mieste išvystyta pramonė. Korintas su Atėnais sujungtas elektriniu traukiniu. Citrusų, vynuogių, razinų, tabako, daržovių prekyba. Turizmas.

## Istorija

Korinto miesto istorija neatsiejamai susijusi su Korintijos regiono istorija. Šį neolito epochoje įkurtą miestą 146 m. pr. m. e. sugriovė romėnai, bet po šimtmečio jį atstatė. Romos imperijos laikais Korinte išaugo iki kelių tūkstančių gyventojų. Antrą kartą miestas sugriuvo Bizantijos laikais per žemės drebėjimą.

1858, 1928, 1981 m. jau naujasis Korintas nukentėjo nuo žemės drebėjimų.

## Sportas
* PAS Kórinthos (futbolas)

## Šaltiniai

## Nuorodos
* Korinto žiniasklaida 
* Straipsniai apie Korintą 
* Graikijos miestų-valstybių tarptautinė politika
Achernaras

**Achernaras** (α *Eri*, Alpha Eridani) – 9-a pagal ryškumą naktinio dangaus žvaigždė Eridano žvaigždyne. Lietuvoje nematomas. 

2003 m. nustatyta, kad žvaigždės sukimosi apie ašį greitis labai didelis – apie 230 km/s, todėl žvaigždė stipriai suplota: ekvatorinis skersmuo 50 proc. didesnis už poliarinį skersmenį.

Pavadinimas arabų k. reiškia „upės pabaigą“.

Kituose kataloguose – HR 472, HD 10144.

## Išnašos
Betelgeizė

**Betelgeizė** (Alpha Orionis, α Ori) – 9-10 pagal ryškumą (kintamas ryškis) naktinio dangaus žvaigždė Oriono žvaigždyne. Raudonoji supermilžinė, viena didžiausių žinomų žvaigždžių. Lietuvoje matoma žiemą.

Nors ir būdama labai ryški Betelgeizė, nėra ryškiausia Oriono žvaigždyno žvaigždė, už ją ryškesnis Rigelis.

## Kintamumas
Kintamoji žvaigždė, pusiau taisyklinga. Didžiausias ryškis (amplitudė) svyruoja 0,3–0,6 ribose, minimalus ryškis apie 1,3. Osciliacijos periodas – nuo 2070 iki 2356 parų.

## Pavadinimas
Pavadinimas *yad al-jawzā* arabiškai reiškia „Viduriniojo ranka“ („hand of the central one“), dabartinis pavadinimas nusistovėjo Renesanso laikais. Kiti arabiški vardai: *Al Dhira* („ranka“), *Al Mankib* („petys“), *Al Yad al Yamma* („dešinė ranka“)

Koptai žvaigždę vadino *Claria*, hinduistai – *Ardra*, Mesopotamijoje ji buvo *Gula*.

Kituose kataloguose – HR 2061, HD 39801.

## Kita informacija

Tai viena iš pirmųjų žvaigždžių, kurios skersmuo išmatuotas žvaigždiniu interferometru (290–480 mln. km).

Astronomai spėja, kad Betelgeizė ateityje gali sprogti kaip II tipo supernova.

## Išnašos
Arūnas Spraunius

**Arūnas Spraunius** (g. 1962 m. lapkričio 8 d. Raseiniuose) – poetas, prozininkas, eseistas, žurnalistas. Lietuvos rašytojų sąjungos narys (nuo 1998).

## Kūryba

Išleido romaną „Sulamita“ (1996 m.), eilėraščių rinkinius „Egzaltacijos“ (1998 m.), „Savigraužos karalystė“ (1999 m.), „Letos pliažai saulėti“ (2004 m.), novelių rinkinį „Tylos!“ (2003 m.), romaną "Isto(e)rija apie šoferį Sofiją" (2011 m.).

Prozą ir poeziją kuriančio autoriaus stiliui būdingas konstruktyvumas, ironija, absurdo elementai. Regzdamas intrigą, tolimos istorijos faktus jis neretai supina su dabarties įvykiais; ryškindamas veikėjų charakterius – suteikia jiems kontrastingų bruožų ir sulaukia netikėtų poelgių.

## Nuorodos

* Arunas Spraunius
Tarša

**Tarša** (arba ***teršimas***) – teršalų išmetimas (išleidimas, paskleidimas) į aplinką, kaip žmonių veiklos rezultatas, savo pasekmėmis neigiamai veikiantis gamtines ekosistemas ir žmonių sveikatą, gyvenimo kokybę. Tarša apima įvairias gyvenimo sritis, gali būti biologinė, cheminė, fizinė, kultūrinė ir t. t. Pagrindinės taršos formos yra oro tarša, vandens tarša, dirvožemio tarša, radioaktyvioji tarša, šiukšlės, plastiko tarša, optinė tarša, šiluminė tarša, šviesos tarša, triukšmo tarša.

Aplinkos taršą stebi ir su ja kovoja įvairios vyriausybinės ir nevyriausybinės organizacijos. Tarp jų Tarpvyriausybinė klimato kaitos komisija, Europos aplinkos agentūra, Žemės Draugai, Blacksmith institutas ir kitos.

## Šaltiniai
Aplinkos apsauga

**Aplinkos apsauga** (aplinkosauga) – natūralios ir žmogaus paveiktos ar sukurtos aplinkos saugojimas nuo fizinio, cheminio, biologinio ir kitokio neigiamo poveikio ar pasekmių, atsirandančių įgyvendinant planus ir programas, vykdant ūkinę veiklą ar naudojant gamtos išteklius.

Visuomeninius santykius aplinkosaugos srityje reguliuoja, pagrindines juridinių bei fizinių asmenų teises ir pareigas išsaugant biologinę įvairovę, ekologines sistemas bei kraštovaizdį, užtikrinant sveiką ir švarią aplinką, racionalų gamtos išteklių naudojimą valstybėje, jos teritoriniuose vandenyse, kontinentiniame šelfe ir ekonominėje zonoje nustato įstatymai (Lietuvoje – Aplinkos apsaugos įstatymas).

## Sritys, glaudžiai susijusios su aplinkosauga
* Gamtos apsauga (gamtosauga) ()
* Ekologija ()
* Kraštovaizdžio apsauga ()
* Paveldosauga (paminklosauga), užsiimanti gamtos paminklų ir kultūros paveldo apsauga
* Kraštotvarka ()
* Žmogaus ekologija ()
* Aplinkos sveikata ()
* Sveikatos ekologija ()
* Aplinkos teisė ().

Disciplinos apie darbo aplinką:
** ergonomika ()
** darbo sauga (, *Occupational Safety*)
** darbo medicina ()
* Miestų planavimas ()
* Žemėtvarka ()
* Atliekų tvarkymas ()
* Aplinkos inžinerija ().

## Kita informacija
* Tarptautinių aplinkos apsaugos susitarimų sąrašas

## Nuorodos
* Aplinkosaugos informacinio centro svetainė
* LR Aplinkos ministerijos svetainė 
* aplinkosauga.lt portalas
* LR Sveikatos apsaugos ministerija 
* Lietuvos valstybinių parkų ir rezervatų asociacija
* Žemaitijos nacionalinio parko direkcija
John Broadus Watson

**Džonas Vatsonas** (*John Broadus Watson*, 1878 m. sausio 9 d. – 1958 m. rugsėjo 25 d.) – amerikiečių psichologas, įkūręs biheviorizmo psichologijos mokyklą.

Mokslininkas teigė, jog psichologija turi remtis žmogaus poelgiais, nes jausmų ir pojūčių stebėti yra neįmanoma. Jo įkurtos biheviorizmo mokyklos atstovų psichologija veikiau traktuojama kaip mokslas apie žinojimą. Pats Dž. Vatsonas kritikavo introspekcijos (savistabos) metodą.
Naminė pelė

**Naminė pelė** (*Mus musculus*) – pelinių (*Muridae*) šeimos graužikas. Dėl savo gebėjimo sugyventi su žmonėmis ypač paplitęs visame pasaulyje ir yra viena iš gausiausių žinduolių.

Kūnas 7-10 cm ilgio, svoris 14-30 g. Kailiukas pilkšvas, švelnus. Snukutis smailus. Užlenktos į priekį ausys siekia akis. Uodega beveik tokio pat ilgio kaip kūnas.

Žiemą gyvena trobesiuose ar pramoninėse patalpose bei sandėliuose, vasarą aptinkama laukuose net už 3-5 km nuo gyvenviečių. Trobesiuose minta žmogaus maisto produktais, gamtoje – grūdais, sėklomis. Apgraužia baldus, drabužius, elektros instaliaciją (laidus), knygas (į kurias pelės galanda dantis). Įkyrus ir ligas platinantis įnamis, todėl naikinamas nuodais ar gaudomas spąstais (pelėkautais). Pripažįstamas kaip vienas problematiškiausių ir ekonomiškai reikšmingiausių kenkėjų Jungtinėse Valstijose. Labiausiai paplitęs graužikas Lietuvoje. Teigiama, kad būtent kova su pelėmis tapo pagrindine kačių domestifikavimo priežastimi.

Laikomas kaip naminis gyvūnėlis.

Labai judrūs, vikrūs žvėreliai; puikiai bėgioja (greitis iki 12-13 km/h), landžioja, šokinėja, kopia ir neblogai plaukioja. Labai gerai orientuojasi labirintuose. Ypač vislūs. Esant palankioms sąlygoms (pvz. šildomose patalpose) dauginasi visus metus.

Gerai išplėtoti jutimo organai: labai aštri klausa, puiki uoslė. Kiek silpnesnis regėjimas, tačiau puikus periferinis matymas, todėl puikiai pažįsta judesius.

Šlapimas ypač koncentruotas; būtent dėl jo patalpose, kur yra pelių, atsiranda specifinis „pelių“ kvapas.

Populiariausias laboratorinis gyvūnas, išvesta šimtai laboratorinių pelių linijų. Kaip laboratorinių gyvūnų patrauklumą lemia patogus dydis, nesudėtinga priežiūra, vislumas ir sąlyginai panaši į žmogaus biologija.


Vaizdas:Mus musculus 2011.jpg|Naminė pelė
Vaizdas:Maus im Haus.JPG|Naminė pelė
Vaizdas:Mouse white background.jpg|Naminė pelė
Vaizdas:Mausprofil.jpg|Domestifikuota naminė pelė
Vaizdas:Mus muscul 061113 tdp.jpg|Domestifikuota naminė pelė
Vaizdas:Mus musculus 01.JPG|Pelės graužia žmonių maistą (Karlsrūhės gamtos muziejus)
Vaizdas:Large Ragdoll cat tosses a mouse.jpg|Katė pagavo pelę
Vaizdas:Mousetraps with Mice.JPG|Naminės pelės spąstuose (pelėkautuose)
Vaizdas:Lab mouse mg 3263.jpg|Laboratorinė naminė pelė
Vaizdas:Lightmatter lab mice.jpg|Laboratorinės naminės pelės
Vaizdas:Muizenkooi met houten muizen (3).JPG|Laboratorinių pelių narvelis
Vaizdas:Babymouse.jpg|Dviejų dienų pelė
Vaizdas:Mus musculus front teeth.jpg|Griovelis priekiniuose viršutiniuose dantyse yra vienas iš požymių, padedančių nustatyti rūšį.


## Šaltiniai
Mauritanijos karalystė

**Mauritanijos karalystė** – antikinė berberų valstybė į vakarus nuo Numidijos. Jos teritorija užėmė Viduržemio jūros pakrantę dabartiniame vakarų Alžyre bei šiaurės Maroke.

Pirmasis karalius Bokchus I palaikė Numidijos karalių konflikte su Romos imperija (Jugurtos karas, II a. pr. m. e. pabaigoje), kur Jugurta pralaimėjo. Apie 40 m. pr. m. e., valdant Klaudijui I, Mauritanija tapo Romos provincija. Buvo padalinta į Tingitano Mauretaniją (*Mauretania Tingitana*) vakaruose ir Cezario Mauretaniją (*Mauretanija Caesarensis*) rytuose.

## Mauritanijos karalystės karaliai
# Bokchus I. (111 m. pr. m. e. – 80 m. pr. m. e.)
# Bokchus II. (50 m. pr. m. e. – 33 m. pr. m. e.)
# Juba II. (33 m. pr. m. e. – 25 m. e. m.)
# Ptolemėjus (25 m. – 40 m.)

Mauritanijos karalystė nesusijusi su šiuolaikine Mauritanijos valstybe.
Maišiaskruosčiai šokliniai

**Maišiaskruosčiai šokliniai** (*Heteromyidae*) – graužikų (*Rodentia*) šeima. Kūno ilgis 6-21 cm, svoris – 10-145 g. Šeimoje 6 gentys:
* *Pošeimis. Heteromyinae*
** Centrinės Amerikos šokliai (*Heteromys*)
** Dygieji šokliai (*Liomys*)
* *Pošeimis. Dipodomyinae*
** Kengūriniai šokliai (*Dipodomys*). **Pav.**
** Šokliukai (*Microdipodops*)
* *Pošeimis. Perognathinae*
** Maišiaskruosčiai šokliai (*Perognathus*)
** *[[Chaetodipus]]*

## Paplitimas
Paplitę pietų Kanadoje, JAV ir Centrinėje Amerikoje iki Kolumbijos ir Ekvadoro. Gyvena įvairiose buveinėse, pasitaiko tiek dykumose, tiek atogrąžų miškuose ar kitose vietovėse. Meksikoje yra daugiausiai rūšių.

## Išvaizda
Ilgis 6-18 cm, uodega 5-21 cm. Svoris iki 180 g. Kai kurios rūšys labai panašios į peles.

## Elgsena
Kasa plačias požemines tunelių sistemas. Tai naktiniai gyvūnai, kurie dieną slepiasi savo tunelių sistemose. Maitinasi augalų liekanomis, vabzdžiais ir kirminais. Maistą dažnai dedasi į didelius skruostų maišelius ir nešasi į specialias požemines maisto saugyklas. Šaltu ar lietingu oru lieka savo urveliuose ir minta surinktu maistu. Gali išgyventi negerdami, nes reikiamą kiekį vandens gauna su maistu.

## Šaltiniai
Žioginiai žiurkėnukai

**Žioginiai žiurkėnukai** (*Onychomys*) – žiurkėninių (*Cricetidae*) šeimos graužikų gentis. Gentyje 3 rūšys:
* Šiaurinis žioginis žiurkėnukas (*Onychomys leucogaster*). **Pav.**
* Pietinis žioginis žiurkėnukas (*Onychomys torridus*)
* *Onychomys arenicola*

## Paplitimas ir buveinė
Paplitę Šiaurės Amerikoje (nuo pietų Kanados iki šiaurinės Meksikos). Gyvena prerijose ir sausuose krūmynuose.

## Išvaizda
Ilgis 9–13 cm, svoris 30–60 g. Kailis pilkai rudas arba rausvai rudas viršuje ir baltas apačioje. Uodega trumpa, 3–6 cm, it lazdelė. Snukis smailus, su ilgais ūsais ir didelėmis akimis. Ausys palyginti trumpos. Pėdos minkštomis pagalvėlėmis, tankiai apaugusios plaukais. Patelės turi tris poras krūtų.

## Šaltiniai
Pėdūnas

**Pėdūnas**, **ilgapėdis** (*Pedetes capensis*) – graužikų (*Rodentia*) būrio, monotipinės **pėdūnų** (*Pedetidae*) šeimos graužikas.

Gyvūnas 35-43 cm dydžio (neįskaitant ilgos uodegos) ir 3-4 kg svorio. Savo išvaizda panašus į triušinę kengūrą, nors su kengūromis nėra niekaip susijęs. Turi ilgą purią uodegą ir dideles stačias ausis. Daro didžiulius šuolius – nušoka 2 metrus. Minta sėklomis, stiebais, taip pat skėriais, vabalais ir kt.

Paplitęs Centrinės ir Pietų Afrikos (nuo Kenijos ir Angolos iki Gerosios Vilties rago) dykumose ir pusdykumėse. Labai reta rūšis.
Erinijos

**Erinijos** ( 'keršytojos') arba **eumenidės** (romėnų atitikmuo **furijos**) – keršto personifikacijos graikų mitologijoje . Dažniausiai manoma, kad jos gimė iš Urano kraujo, kai Kronas jį kastravo. Pagal kitus šaltinius manoma, kad erinijos gimė iš Niktės. Jų skaičius dažniausiai neminimas, nors Vergilijus mini tris erinijas: **Alekto** ('nepaliaujama'), **Megaera** ('šlykšti') ir **Tisifonė** ('keršijanti žudikui'). 

Erinijų galvas supo gyvatės, jų akys pasruvusios krauju, iš vis visa išvaizda buvo siaubinga. Kartais  vaizduojamos su šikšnosparnio ar paukščio sparnais, ar šuns kūnu. 

Daugiausia žinomos dėl Oresto persekiojimo už motinos Klitemnestros žmogžudystę. Apolonas liepė Orestui užmušti tėvo Agamemnono žudiką, o jo žudikas buvo jo motina. Atėnė įsikišo ir erinijas pavertė į eumenides („gerosios“), kurios visada elgėsi teigiamai.
Wilhelm Wundt

**Vilhelmas Maksas Vuntas** (*Wilhelm Wundt*, 1832 m. rugpjūčio 16 d. – 1920 m. rugpjūčio 31 d.) – vokiečių fiziologas, psichologas, eksperimentinės ir pažintinės psichologijos šakų įkūrėjas.

1879 m. Leipcige įkūrė pirmąją eksperimentinės psichologijos laboratoriją. Anot jo, psichologija yra tiesinis mokslas apie mūsų patyrimą. Wilhelm Wundt sutelkė dėmesį į žmogaus vidaus požiūrius, siekė nustatyti vidinio gyvenimo dėsnius. Akcentavo tautų psichologijos, mitų, tautosakos svarbą tyrinėjant mąstymą ir atmintį.

## Nuorodos
* Vilhelmas Vuntas – psichologijos tėvas
Cikliškas argumentas

**Cikliškas argumentas** (, dar žinomas kaip *petitio principii*) – argumentacijos klaida, daroma tuomet, kai išvada, kurią norima įrodyti, tame pačiame argumente panaudojama kaip galimai perfrazuota prielaida.

## Pavyzdžiai
* Visos varnos juodos; todėl visi paukščiai, kurie nėra juodi, nėra varnos.
* Kairiarankiai yra geresni dailininkai, nes dešiniarankiai tapo prasčiau.
* Politiku X negalima pasitikėti, nes tik nesąžiningi žmonės eina į valdžią. Politikas X kandidatuoja į Seimą, vadinasi, jis nesąžiningas ir juo negalima pasitikėti. Taigi, į valdžią eina tik nesąžiningi žmonės.

## Logika
Cikliškas argumentas nėra formaliosios logikos klaida, čia išvados plaukia iš prielaidų. Tačiau jis nieko nesako apie teiginio teisingumą. Kiekvieną tokį argumentą galima perfrazuoti į *jeigu šis teiginys yra teisingas, tada jis yra teisingas*.

Pavyzdžiui, Biblijos teisingumo klausimas – jos teisingumas grindžiamas Dievo teisingumu, o šis teiginys galioja tada, *jei* Biblija yra teisinga. Vadinasi, jei Biblija yra teisinga, tada ji yra teisinga.

## Taip pat skaitykite
* Sudėtinis klausimas – *cikliško argumento variacija*.
* Netikras škotas
* Cikliškas apibrėžimas
Argumentas iš naujumo

**Naujumo argumentas** () – loginė argumentacijos klaida, daroma tuomet, kai idėjos teisingumas arba pranašumas prieš kitas grindžiamas jos naujumu. Ypatingai dažnai naudojamas reklamoje.

* Pirkite **naujuosius** X skalbimo miltelius!

Čia tiesiogiai nepasakoma, kad milteliai yra geri *nes* yra nauji, tačiau skatinama tai suprasti. Pasitaiko ir akivaizdesnių atvejų:

* Naujieji X automobiliai yra ateities banga! Investuokite visus pinigus į X akcijas!
* Programinė įranga X.2 geresnė už X.1, kadangi joje įdiegta daugiau naujovių.

Nors kasdieniniame gyvenime naujesnis produktas *dažnai* būna geresnis, logikos požiūriu tai yra klaida. Idėjos ar produkto naujumas neturi jokio loginio ryšio su teisingumu ar kokybe, todėl naujesni dalykai nebūtinai yra geresni.

## Taip pat skaitykite

* Argumentas iš senumo – *naujumo argumento priešingybė*
* Apeliavimas į kilmę
Tyruliai

**Tyruliai** – miestelis Radviliškio rajono savivaldybėje, į vakarus nuo Radviliškio. Seniūnijos ir seniūnaitijos centras. Veikia Tyrulių pagrindinė mokykla, biblioteka (nuo 1953 m.), paštas (LT-82046). Rytiniu pakraščiu eina geležinkelis link Tilžės. Aplink Tyrulius yra daug pelkių, kurių didžiąją dalį užima Tyrulių botaninis zoologinis draustinis.

## Etimologija

Gyvenvietė buvo įkurta 1953 m. pradėjus eksploatuoti Didžiojo Tyrulio durpyną, tad miestelio vardas sudarytas iš raisto *Tyrulis* daugiskaitos. Pastarasis susijęs su daiktavardžiu *tyras* – „klampi pelkė, apaugusi retais mažais medžiais“.

Liaudies etimologija byloja, kad čia kadaise buvęs didžiulis ir labai ilgas ežeras. Kartą palei jį ėjęs aklas žmogus ir sakęs: „Koks čia ežeras? Čia ne ežeras, bet *tyrulis* (pelkė).“ Jam tai ištarus, pasigirdęs balsas iš ežero: „Tu įspėjai mano vardą, ir nuo šios dienos aš užanku, o tu atanki.“ Taip ir atsitikę – neregys praregėjęs, o ežeras ėmęs iš pakraščių pamažu akti.

## Istorija

XIX a. Tyruliai minimi kaip kaimas Šiaulių apskrities Šiaulių valsčiuje.

Pokario metais Tyrulių apylinkėse veikė Prisikėlimo apygardos, Lietuvos Žaliosios partizanų rinktinės partizanai. Sovietų valdžiai nuo 1945 m. persekiojant ir likviduojant partizanus, šie buvo laidojami (slepiami) Tyrulių durpyno pelkėse.

Tyruliai įkurti 1953 m. kaip durpių gavybos gyvenvietė, 1958 m. gegužės 15 d. gavo miesto tipo gyvenvietės statusą. 2003 m. balandžio 8 d. Vyriausybės nutarimu suteiktas miestelio statusas.

|}

## Gyventojai

## Šaltiniai

## Nuorodos
*
Tikėjimas iš troškimo

**Tikėjimas iš troškimo** () – teiginių formavimas taip, kaip maloniau girdėti (ne pagal esamus įrodymus, racionalumą ir kitus panašius kriterijus).

Iš dviejų visais kitais požiūriais vienodai pagrįstų (ar nepagrįstų) idėjų žmonės įprastai labiau linkę teisinga laikyti tą, kuri labiau pageidaujama. Tačiau specifinėmis aplinkybėmis (pavyzdžiui, gresiant dideliam pavojui) būna ir atvirkščiai. Tikėjimas iš troškimo nėra vien neigiamas dalykas: jis gali pozityviai paveikti taip tikinčio elgesį, pagerindamas padėtį (Pigmaliono efektas). Tačiau tokiam tikėjimui būdingas „sprogimas į realybę“, kuomet nepagrįsti tikėjimai sugriūva. Jei laukta kažko labai gero, po to seka didelis nusivylimas. Tuo nusivylimu gali būti ir bauginama: pavyzdžiui, šaltinyje klausiama, kas bus paaiškėjus, jog vėjo energija bei Europos Sąjunga yra nieko nevertos – straipsnio rašymo metu 2011 metais vargiai tai atrodė akivaizdu.

Žmogus turi su šiuo reiškinių susijusių regėjimo ypatumų. Labai trokštami ar pavojingi objektai žmogui atrodo esantys arčiau nei neutralūs, net jei atstumas iki objektų visais atvejais tas pats. Tie ypatumai koreliuoja su konkretaus žmogaus polinkiu tikėti iš troškimo.

Argumentas iš didelio noro priskiriamas *[[Apeliavimas į jausmus|apeliavimo į emocijas]]* argumentacijos klaidų grupei.

## Šaltiniai